ORDE do 22 de xuño de 2005 pola que se aproba a conta xeral de liquidación e se distribúe o caudal remanente da herdanza intestada de Claudina Eugenia Quiroga Muiños.
CONSELLERÍA DE ECONOMÍA E FACENDA — III. OUTRAS DISPOSICIÓNS — 19/08/2005

Antecedentes.
Por comunicación da sección de Patrimonio da Delegación Provincial do Ministerio de Economía e Facenda de Pontevedra iniciouse o expediente para o recoñecemento da Comunidade Autónoma de Galicia como herdeira do abintestato de Claudina Eugenia Quiroga Muiños, de acordo co disposto nos artigos 153 e 154 da Lei 4/1995, do 24 de maio, do dereito civil de Galicia, que regulan a sucesión intestada a favor da Comunidade Autónoma de Galicia.
Claudina Eugenia Quiroga Muiños, co derradeiro domicilio en Vilanova de Arousa, finou o 19 de decembro de 1996 sen ter outorgado testamento, segundo o Xulgado de Primeira Instancia número un de Vilagarcía de Arousa.
Por auto de declaración de herdeiros do 3 de novembro de 1997 o Xulgado de Primeira Instancia número un de Vilagarcía de Arousa declarou vacante a súa herdanza adxudicando esta á Comunidade Autónoma de Galicia.
O 6 de abril de 2004 publicouse no Diario Oficial de Galicia o anuncio polo que se daba publicidade á apertura do prazo de información pública do dito expediente, sendo con data do 26 de abril de 2004, e no prazo previsto, cando a Asociación de Padres de Niños Paralíticos Cerebrales de A Coruña, ASPACE, solicitou a súa inclusión na repartición da citada herdanza.
Fundamentos xurídicos.
Lei 4/1995, do 24 de maio, do dereito civil de Galicia, artigos 153 e 154, Decreto 94/1999, do 25 de marzo, sobre réxime administrativo da sucesión intestada a favor da Comunidade Autónoma de Galicia, Lei 3/1985, do 12 de abril, do patrimonio da Comunidade Autónoma galega, Decreto 50/1989, do 9 de marzo, polo que se aproba o Regulamento que executa a Lei 3/1985, Lei 30/1992, do 26 de novembro, de réxime administrativo das administracións públicas e do procedemento administrativo común, Código Civil.
Adoptadas pola Secretaría Xeral e do Patrimonio as oportunas medidas de conservación e administración, presentada a conta xeral de liquidación da
herdanza e feitas as correspondentes propostas de distribución do caudal hereditario,
RESOLVO:
Primeiro.
Estimar conforme a seguinte conta xeral de liquidación da herdanza de Claudina Eugenia Quiroga Muiños:
Bens e dereitos:Valor
-Tesouraría:
Caixagalicia, nº c/c 0091 0064 50 30000187111.764,25 A.
Banesto, nº c/c 0030 6193 06 07685772735.622,51 A.
Total de bens e dereitos7.386,76 A.
No citado expediente non hai gastos imputables ao caudal hereditario polo que os bens e dereitos coinciden co total líquido.
Os bens persoais da falecida quedaron depositados na residencia onde vivía, tendo unha valoración nula.
Segundo.
En atención ao destino cultural ou asistencial a que están afectos os bens hereditarios, á preferencia da radicación dos establecementos e institucións que poden ser beneficiarias e as solicitudes presentadas, tendo en conta que o ámbito de actuación da asociación que solicitou a repartición da herdanza non inclúe o derradeiro domicilio da causante e que os fins sociais aos que están afectos os citados bens pódense realizar directamente pola Comunidade Autónoma de Galicia, propoño que se proceda ao ingreso na Caixa Xeral do Tesouro da Comunidade Autónoma de Galicia da cantidade líquida remanente, que ascende a 7.386,76 A, co apercibimento de que este importe deberá quedar afecto a establecementos de asistencia social ou institucións de cultura, preferentemente radicados na última residencia do causante, concello de Vilanova de Arousa e, en todo caso, en territorio galego.
Terceiro.
Esta resolución pon fin á vía administrativa e contra dela poderase interpoñer recurso potestativo de reposición no prazo dun mes, contado desde o día seguinte ao da súa notificación, perante este órgano administrativo de conformidade cos artigos 107, 109 e 116 da Lei 30/1992, de réxime xurídico das administracións públicas e do procedemento administrativo común; ou ben directamente recurso contencioso-administrativo no prazo de dous meses, contados a partir do día seguinte ao da súa notificación, perante a Sala do Contencioso-Administrativo do Tribunal Superior de Galicia, conforme o disposto nos artigos 46, 10 e 14 da Lei 29/1998, reguladora da xurisdición contencioso-administrativa, sen prexuízo de que o interesado considere exercitar calquera outro recurso que estime oportuno.
Santiago de Compostela, 22 de xuño 2005.
José Antonio Orza Fernández
Conselleiro de Economía e Facenda